Washington, D.C.

Washington, D.C. [] as det hoodstääd faan a Ferianagt Stooten. Det ufkörtang D.C. stäänt för District of Columbia. Det as en bundesdistrikt, oober nään bundesstoot faan Ameerikoo. Hi hiart uk tu nään bundesstoot an as bluas di amerikoonsk kongres onersteld. Det stääd as näämd efter George Washington, di iarst president faan Ameerikoo. An di distrikt as näämd efter Christoph Kolumbus.

Uun Washington stäänt det Witj Hüs, diar wenet an regiaret di amerikoonsk president. Ei widj diar faan wech as det Kapitol, diar sat a kongres, det as at amerikoonsk parlament. Tu a kongres hiar a senaat an at representantenhüs (at hüs). Uk det traad wichtag regiarangsiinrachtang sat uun Washington, det as at huuchst gericht (Supreme Court).

Uun Washington sat uk noch ööder wichtag iinrachtangen, so üs di Internatsionaal Müntfond, at Weltbeenk an at OAS.

 Kliima 

 Iindialang 

Geograafisk woort Washington iindiald tu sjauer kwadranten Northwest (NW), Southwest (SW), Northeast (NE) an Southeast (SE). Huar jo tuupstupe, as at Kapitol.
At ferwaltang dialt Washington ap tu aacht wards (stääddialen) mä en hialer rä neighborhoods (kwartiiren).
A struaten san miast lik an ferluup uun en rochten winkel tu enööder, faan nuurd tu süüd haa's numern, an faan uast tu waast haa's nöömer efter't alfabeet. A nöömer an numern began leewen bi't Kapitol. Diagonaal diartu ferluup a grat avenues (hoodstruaten).

 Bilen 

 Sasterstääden 
  Bangkok, Thailun, sant 1962
  Dakar, Senegal, sant 1980
  Peking, Sjiina, sant 1984
  Brüssel, Belgien, sant 1985
  Paris, Frankrik, seit 2000
  Athen, Griichenlun, sant 2000
  Pretoria, Süüdafrikoo, sant 2002
  Accra, Ghana, sant 2006
  Seoul, Süüdkorea, sant 2006
  Sunderland, Ferianagt Könangrik, sant 2006
  Ankara, Türkei, sant 2011
  Rom, Itaalien, sant 2011
  Brasília, Brasiilien, sant 2013

 Luke uk diar 

Kategorie:Stääd uun USA
Kategorie:Hoodsteed uun Ameerika